**Általános szerződési feltételek (ÁSZF) – Nyári Gyerek Táborok**

Jelen általános szerződési feltételeket (a továbbiakban: ÁSZF) az Eötvös Loránd Tudományegyetem (székhelye: 1053 Budapest, Egyetem tér 1-3.; adószáma: 15308744-2-41; az intézmény OH intézmény azonosítója: FI 80798; eljáró szervezeti egység: Pedagógiai és Pszichológiai Kar; címe: 1075 Budapest, Kazinczy utca 23-27.) a továbbiakban, mint **Szervező** alkalmazza az általa szervezett nyári gyerek táborokban (a továbbiakban: tábor) való részvétel feltételeinek szabályozása céljából.

1. Jelen ÁSZF kibocsátásával lép hatályba és mindaddig hatályos, amíg helyébe annak újabb változata nem lép, vagy azt a Szervező hatályon kívül nem helyezi.
2. Az ÁSZF hatálya kiterjed a táborban részt vevő kiskorú személyekre (a továbbiakban: Gyermek), valamint azon törvényes képviselőjükre, akik a képviseletükben a táborban való részvételre jelentkezést a Szervezőnek megküldte (a továbbiakban: **Szülő**).
3. A tábor időpontja, időtartama, programja és nyújtott szolgáltatásai és részvételi díja a www.ppk.elte.hu. weboldalon kerül meghirdetésre.
4. A táborba történt jelentkezést a Szülő az ELTE PPK <https://ppk.elte.hu/tabor2024> honlapján keresztül elérhető Jelentkezési Lap kitöltésével és elküldésével teheti meg.
5. A táborban való részvétel előfeltételei:
	1. A táborban résztvevő Gyermek életkora: 6-11 év között.
	2. A tábor teljes részvételi díja a megadott határidőn belül befizetésre kerüljön a Szervező részére.
	3. A Szülő a jelen ÁSZF-ben foglaltakat maradéktalanul elfogadja.
	4. A tábort megelőzően a Szülő a következő nyilatkozatokat benyújtsa a Szervező részére: Adatkezelési nyilatkozat, Befizetési, anyagi felelősségről szóló nyilatkozat, Egészségügyi nyilatkozat, Hazajutásról szóló nyilatkozat.
6. A Szülő tudomásul veszi, hogy a tábor a Gyermek számára alvási lehetőséget nem biztosít.
7. A tábor díja tartalmazza a napi egyszeri meleg ebédet, tízórait, uzsonnát.
8. A Szülő kötelezettséget vállal arra, hogy az Egészségügyi nyilatkozattal igazolja, hogy a gyermek a táborozásnak megfelelő egészségügyi állapotban van, a gyermek közösségbe engedhető. A Szervező ezen nyilatkozat hiányában a táborban történő részvételt megtagadhatja. A Szerződő felek rögzítik, hogy amennyiben a tábor ideje alatt a gyermek megbetegszik, abban az esetben a Szülő köteles a gyermek állapotáról a tábor szervezőjét, képviselőjét haladéktalanul értesíteni, valamint a gyermeket a táborba – a teljes gyógyulásig – nem viheti.
9. A Szervező teljes felelősséget vállal a gyermek felügyeletéért, de nem felelős a gyermek által a táborba hozott tárgyakért, eszközökért, illetve a ruházat koszolódásáért vagy sérüléséért.
10. A Szülő tudomásul veszi, hogy amennyiben gyermeke kárt tesz a foglalkozások helyszínén a berendezésben, eszközökben, akkor az okozott kár megtérítése a Szülő felelőssége.
11. A Szervező kijelenti, hogy a gyermekek felügyeletével és foglalkoztatásával megbízott személyek az általuk vezetett foglalkozások tekintetében szakképesítéssel rendelkeznek.
12. A Szervező lehetőséget biztosít a Szülő számára, hogy a táborban történő részvételt lemondja. A megállapodás lemondásával kapcsolatban a Szervező az alábbiak szerint jár el.

A jelentkezést követő öt napon belül a részvételi díj 50%-át szükséges foglalóként befizetni. A Szülő kijelenti, hogy a foglaló jogi természetét ismeri, és elfogadja, hogy a foglaló összege – amennyiben a részvétel a jelentkező oldaláról hiúsul meg – nem kerül visszafizetésre.

A részvételi díj másik felét 2024. július 15-ig kell befizetni.

**A befizetett második részletet a Szervezőnek nem áll módjában visszafizetni!**

* **Kivéve:**
	+ Ha a tábort vis maior eset vagy járványhelyzet miatt a Szervező nem tudja megszervezni, vagy
	+ ha a Szervező lemondja a tábort, (pl. nem elegendő létszám miatt, vagy egyéb okból), vagy
	+ ha a gyermek (igazoltan) 5 napnál hosszabb ideig tartó betegségben szenved, vagy kórházi kezelés alatt áll, vagy
	+ ha a részvétel meghiúsulását a Szülő augusztus 20-ig írásban jelzi.
1. A jelen Általános Szerződési Feltételekben nem szabályozott kérdésekben a hatályos magyar Polgári Törvénykönyv rendelkezései az irányadók.